Sonic & Sega All-Stars Racing

Sonic & Sega All-Stars Racing הוא משחק משחק מרוצי קארטינג בסדרת משחקי הווידאו Sega superstars אשר כולל דמויות רבות מסדרות משחקים רבות של סגה.

המשחק דומה למשחקי וידאו אחרים בסוגה זו, בהם Mario Kart, ו-Crash Team Racing.

 משחקיות 
השחקנים מתחרים זה בזה, או נגד המחשב, במסלולים מגוונים שנושאיהם מבוססים על סדרות זיכיון בולטות של סגה. תוך כדי המסלול השחקן צריך לאסוף כלי נשק ומגנים שונים כדי להגביר את המהירות או להפחית את זו של האחר. חפצים מסוימים הנמצאים בקופסאות חפצים המפוזרות על פני המסלול יכולים לחסום התקפות מסוימות והתקפות אחרות מסוגלות לעקוף את אלה וכדומה.

במקרה ששחקן מקבל שלושה חפצים בו זמנית יש באפשרותו להפעיל את כולם בו זמנית, או להפעילם אחד-אחד לפי תזמון השחקן. שחקן יכול להאיץ את מכוניתו יותר מהרגיל באופן זמני בעזרת היכולת המכונה "Boost" (הגברה). את זו הוא יכול להפעיל לאחר פניות חדות המכונות "Drift", באמצעות עשיית פעלולים כאשר המכונית באוויר, או קבלת היכולת דרך תיבת חפצים.

כל דמות יכולה לבצע תמרון מיוחד לה, הנאסף גם הוא באמצעות קופסת החפצים, אך נדיר יותר מאשר שאר החפצים הנאספים. תמרון זה מכונה "All-Star Move" והוא ייחודי לכל דמות. אורך ותכונות התנועה תלויות בבחירת הדמות.

במשחק שלושה סוגי כלי רכב: מכוניות, אופנועים ורחפות. בהתאם לאופי קרקע המסלולים השונים, כלי רכב שונים יהיו מתאימים באופנים שונים לכל סוג קרקע. המכוניות מאופיינות במשקל כבד ובמהירות, האופנועים מאופיינים בהאצה מהירה ובפעלולים יעילים יותר ובהגברת מהירות רבה יותר, אך הם יכולים גם לסטות ממסלולם בשל התנגשות ברכבים כבדים יותר. הרחפות לא מושפעות מסוג הקרקע של המסלול ומסוגלות לבצע פעלולים רבים יותר לאחר קפיצה, אך קשה לנווטן וההאצה שלהן היא האטית ביותר. לכל רכב ישנו גם רעש מנוע נפרד מהשניים האחרים.

עם התקדמות המשחק, יצבור השחקן מיילים רבים, שיאפשרו לו לקנות, ובכך לפתוח גישה לתוכן נוסף בתוך המשחק כגון דמוית, מסלולים ושירים. בסך הכל במשחק ישנם 24 מסלולים שונים המבוססים על מיקומים מסוניק הירוס, Super Monkey Ball: Banana Blitz, בילי ההאטצ'ר והביצה הענקית, Jet Set Radio ו-The House of the Dead.

ישנם ארבעה מצבי שחקן יחיד:
 Grand Prix - תחרות של מספר מרוצים ברצף.
 Single Race - מרוץ יחיד.
 Missions - השלמת משימות שונות כגון אספת חפצים מסוימים ופגיעה בדמות מסוימת מספר פעמים וכדומה.
 Time Trials - מרוץ נגד השעון.

וחמישה מצבים ל-2–4 שחקנים המשחקים בו-זמנית במסך מפוצל:
 Free Race - מרוץ חופשי.
 Arena - מצב בו לוחמים אחד נגד השני ולא מתחרים במרוץ.
 King of the Hill - מצב בו יש לכבוש מקום מסוים.
 Collect the Emralds - מצב בו יש לאסוף מספר חפצים מסוים.
 Capture the Chao - מצב בו כל שחקן צריך לחטוף מהשני את הצ'או (דומה לתפוס את הדגל).

למשחק יש גם מצב אונליין, בו יכולים להתחרות עד 8 שחקנים בו-זמנית בגרסת הקונסולות, ו-4 בגרסת ה-DS. (בגרסת המחשב המצב אינו זמין).

המוזיקה שבמשחק מורכבת כולה מנעימות ישנות מהמשחקים הנ"ל בגרסאות חדשות ומעודכנות.

דמויות 
בתחילת המשחק ניתן לשחק רק בסוניק הקיפוד, טיילס, ד"ר אגמן, שאדו, איימי, אי-אי, אמיגו ובילי האטצ'ר, כמו גם עם דמויות מיוחדות בהתאם לפלטפורמות השונות.

שאר הדמויות ניתנות לרכישה בעזרת ה"מיילים".
 דמות  מקור סוניק הקיפוד  סוניק הקיפודמיילס "טיילס" פראוורסוניק הקיפוד 2 דוקטור אגמן  סוניק הקיפודאיימי רוזSonic the Hedgehog CDשאדו הקיפודSonic Adventure 2 אי-אי  Super Monkey Ball אמיגו  Samba de Amigo בילי האטצ'ר  בילי האטצ'ר והביצה הענקית נאקלס הקיפודן  סוניק הקיפוד 3 ביג החתול Sonic Adventure ביט  Jet Set Radio אולהלה  Space Channel 5 B.D. Joe  Crazy Taxi Zovio and Zobiko  The House of the Dead ריו הזוקי  שיונמו Jacky Brayant and Akira Yuki  Virtua Fighter Mobo and Robo  Bonanza Bros. !Chuih, ChuBei, ChuPea and Chubach  ChuCgu Rocket Opa-Opa  Fantasy Zone Alex Kidd  Alex Kidd in Miracle World

דמויות נוספות שזמינות רק לקונסולות מסוימות
 דמות  מקור בנג'ו וקזויי  Diddy Kong Racing / Banjo-Kazooie (בלעדי לגרסת ה-Xbox 360) אווטר  The New Xbox Experience (בלעדי לגרסת ה-Xbox 360) Mii  Wii (בלעדי לגרסת ה-Wii)
דמויות אלה אפשריות כתוכן נוסף להורדה (DLC) בגרסאות ה-Xbox 360 והפלייסטיישן.
 דמות  מקור Ryo-F  שינמו Metal Sonic  Sonic CD

 פיתוח והפצה 
המשחק פותח על ידי חברת Sumo Digital לקונסולות המשחק Wii, Xbox 360, פלייסטיישן 3, נינטנדו DS וחלונות של מיקרוסופט.

המשחק הופץ על ידי סגה בתחילה בצפון אמריקה ב-23 בפברואר 2010 ובהמשך באירופה ב-26 בפברואר 2010.

בהמשך שווקה גם גרסה של המשחק למכשירים ניידים על ידי Gameloft.

בנוסף לכך פותחה גם גרסת ארקייד למשחק אשר פועלת במערכת הiOS ומערכת ההפעלה Mac OS X.

משחק ההמשך, Sonic & All-Stars Racing Transformed, יצא לשווקים לקראת סוף 2012.

 קישורים חיצוניים 





קטגוריה:משחקי וידאו משנת 2010
קטגוריה:משחקי Xbox 360
קטגוריה:משחקי פלייסטיישן 3
קטגוריה:משחקי Wii
קטגוריה:משחקי סגה
קטגוריה:משחקי מרוץ ממוחשבים
קטגוריה:סוניק הקיפוד: משחקי ספין-אוף
קטגוריה:משחקי קרוס-אובר
קטגוריה:משחקי נינטנדו DS
קטגוריה:משחקי מרוצי קארטינג
קטגוריה:משחקי וידאו שפותחו בממלכה המאוחדת
קטגוריה:משחקי iOS